‘Regse bevelvoerder’ in Wellington in hof | Netwerk24
‘Regse bevelvoerder’ in Wellington in hof
17 Julie 2019 20:04
’n Vermeende bevelvoerder van ’n verregse groep, Izak Gerhardus Visagie (50), het Vrydag in die landdroshof in Wellington in die Wes-Kaap verskyn weens die onwettige besit van ammunisie.
Lede van die Valke se eenheid vir misdaad teen die staat (Cats) en die polisie se misdaadintelligensie-eenheid het Visagie Donderdag by sy huis in Wellington in hegtenis geneem. Inligting is ontvang oor ’n beweerde geweldkomplot, lui ’n polisieverklaring.
Tydens ’n klopjag by sy huis Donderdag is daar afgekom op ’n groot hoeveelheid ammunisie in ’n sak.
Visagie is borgtog van R1 000 toegestaan en moet op 9 September weer in die hof verskyn.
Die ondersoek duur intussen voort.
Meer oor: Valke | Wellington | Hof
2 in Kaapstad vas oor ongelisensieerde wapens